Hvorfor norsk? - Miljøgartneriet
Norsk mat, hvilke fordeler har det?
Når matvarene har kort vei fra produsenten til butikken betyr det at de kan henge lenger på planten før de høstes. Dette betyr bedre smak og flere næringsstoffer i maten. I tillegg får vi den miljømessige fordelen med mindre transportutslipp.
Vekstforhold og smak
Vekstforholdene i Norge er svært gode til produksjon av mange typer frukt og grønnsaker. At temperaturen er lav gir lenger veksttid, noe som gir en bedre og fyldigere smak på råvarene.
Norge har strenge regler for hva som er lov å bruke av kjemiske stoffer knyttet til matproduksjon. Miljøgartneriet strekker seg enda lenger enn norsk lovgivning og bruker nyttedyr i stedet for kjemikalier for å bekjempe skadedyr. Dette gir deg gode, trygge matvarer med minst mulig sprøytemidler, og vi unngår utslipp av farlige stoffer i naturen.
I norge har vi lavere temperaturer, vi dyrker ikke direkte i jorden og i Miljøgartneriet resirkulerer vi vannet. Det betyr at vi kun bruker rett over10 liter vann for å produsere 1 kg tomat. Andre land bruker oppmot 60 liter pr kg tomat.